PM ตั้งบ.ย่อย “เดอะ กู๊ด ดริงค์” รุกขยายธุรกิจ-ช่องทางจำหน่ายผลิตภัณฑ์กาแฟพร้อมดื่ม
PM ตั้งบ.ย่อย “เดอะ กู๊ด ดริงค์” รุกขยายธุรกิจ-ช่องทางจำหน่ายผลิตภัณฑ์กาแฟพร้อมดื่ม
2 พ.ค. 2561

บริษัท พรีเมียร์ มาร์เก็ตติ้ง จำกัด (มหาชน) หรือ PM เปิดเผยว่า เมื่อวันที่ 30 เม.ย.ที่ผ่านมา บริษัทได้จดทะเบียนจัดตั้งบริษัทย่อยจำนวน 1 บริษัท คือ บริษัท เดอะ กู๊ด ดริงค์ จำกัด เพื่อประกอบธุรกิจพัฒนาผลิตภัณฑ์และช่องทางการจัดจำหน่าย และให้สิทธิแก่บริษัทย่อยรายอื่นในการผลิตและจำหน่ายผลิตภัณฑ์กาแฟพร้อมดื่ม รองรับการขยายธุรกิจในการผลิตและจำหน่ายผลิตภัณฑ์กาแฟพร้อมดื่ม
ทั้งนี้ บริษัทย่อยดังกล่าวจะมีทุนจดทะเบียน 5 ล้านบาท โดยบริษัท พีเอ็ม เอสอี จำกัด ซึ่งเป็นบริษัทย่อยจะเป็นผู้ถือหุ้น 99.997%
 